Fáilte ar ais!
Adhlacadh Eithne Kennedy, máthair an Taoisigh Enda Kennedy
i gContae Mhaigh Eo inniu.
D’fhreastail na mílte ar Aifreann na sochraide.
Bhí sí trí bliana déag le cois na ceithre scór.
Maireann cúigear clainne léi.
Bhí Séipéal na Corónach Muire Naofa i gCaisleán an Bharraigh
ag cur thar maoil ar maidin
agus tír agus talamh ann le slán a fhágáil le Mary Eithne Kenny,
máthair an Taoisigh Enda Kenny
agus a thriúr deartháir John, Henry agus Kieran
agus a dheirfiúr Marie.
B’as Gleann Cholm Cille i nGaeltacht Thír Chonaill Eithne
agus cé go bhfuil a cuid rútaí curtha le fada i Maigh Eo aici
lena fear céile, an tIar-Theachta Dála, Henry Kenny
a bhuaighi Craobh Peile na hÉireann go deimhin le Maigh Eo i 1936,
níor thug sí a cúl riamh dá dúchas.
Mil ar a croí a bhí ann go deimhin
nuair a chroch na Conallaigh leo ‘Sam’ i 1992.
Bhí sí iontach bródúil as a contae, mar a fheicimid ansin ag an Aifreann
nuair a tugadh suas brat Dhún na nGall.
Bean a raibh modh díreach cainte aici,
déarfainn gan dabht ar bith, go raibh
cleachtadh aici ar an pholaitíocht agus duine inteacht
agus creidim gur múinteoir a bhí inti chomh maith agus dá bhrí sin
bean a bhí inti a raibh a barúil féin aici,
bean iontach bródúil
as achan rud a raibh baint aici féin nó baint ag an teaghlach
nó baint ag Henry a fear céile roimhe sin leis.
Rinneadh trácht ar a cineáltas,
ar an gcreideamh láidir a bhí aici,
agus ar a saol fada a chaith sí
i saol polaitíochta na tíre le linn an tsearmanais.
Bhí Iar-uachtarán, Iar-Thaoisigh agus
polaiteoirí ó chuile chineál páirtithe
i measc an tslua mhóir a thionlaic Eithne,
a deartháir agus a ceathrar deirfiúr
anuas ar a clann agus ar a garchlann,
a bhailigh i bParóiste Oileán Éadaí,
áit ar cuireadh í i gcré na cille.